मोटो जी5 (जेकरा कंपनी Moto G5 के इस्टाइल में लिखे ले) एंड्रॉइड स्मार्टफोन सिरीज बा जेकर डेवेलपमेंट लेनोवो के सब्सिडरी मोटोरोला द्वारा कइल गइल बा। एह कंपनी के द्वारा जारी कइल सिरीज मोटो जी के ई पाँचवाँ जेनरेशन के फोन हवे।  एकरे लांच के घोषणा मोटो जी4 के अगिला पीढ़ी के रूप में भइल आ ई फोन मार्च 2017 में कई मार्केट सभ में उतारल गइल जेह में भारत आ यूरोप भी शामिल रहने। एकर दू गो वैरिएंट बाने, मोटो जी5 आ मोटो जी5 प्लस, दुसरका के प्राइम एक्सक्लूसिव वर्शन भी उपलब्ध बा। एकरे अलावा दू गो इस्पेशल एडिशन मोटो जी5एस आ मोटो जी5एस प्लस के अगस्त 2017 में बजार में उतारल गइल।